b'\n_START_ARTICLE_\nPuodas\n_START_PARAGRAPH_\nPuodas\xc2\xa0\xe2\x80\x93 indas, skirtas valgiui virti. Tradici\xc5\xa1kai puodai b\xc5\xabdavo moliniai, neglaz\xc5\xabruoti, dabar\xc2\xa0\xe2\x80\x93 daugiausia metaliniai._NEWLINE_Lietuvoje puodai randami tarp seniausi\xc5\xb3 archeologini\xc5\xb3 radini\xc5\xb3. IV t\xc5\xabkstm. pr. m. e. puodai gaminti tiek plok\xc5\xa1\xc4\x8diu, tiek smailu dugnu, o nuo II t\xc5\xabkst. pr. m. e. prad\xc4\x97jo vyrauti plok\xc5\xa1\xc4\x8diadugniai puodai. I t\xc5\xabkstm. m. e. pr. puodai \xc4\xafgavo pana\xc5\xa1\xc5\xb3 pavidal\xc4\x85 \xc4\xaf dabartini\xc5\xb3\xc2\xa0\xe2\x80\x93 pary\xc5\xa1kinti pe\xc4\x8diai ir kaklelis (arba visai be kaklelio), pilvelis vir\xc5\xa1utiniame tre\xc4\x8ddalyje, popilvis nuolaidus. Nuo X a. puodai prad\xc4\x97ti \xc5\xbeiesti \xc5\xbeied\xc5\xbeiamuoju ratu. Lietuvoje gamint\xc5\xb3 puod\xc5\xb3 talpa paprastai b\xc5\xabdavo nuo 1 iki 10 litr\xc5\xb3, o kai kurioms progoms (vestuv\xc4\x97ms, krik\xc5\xa1tynoms) gaminti iki 25 l puodai. Naudoti ir nedideli puodai su dangteliu, ranken\xc4\x97l\xc4\x97mis. Kartais vir\xc5\xa1utin\xc4\x97 puodo pus\xc4\x97 (petukai, kaklelis) puo\xc5\xa1ti juostomis (tiesiomis, lau\xc5\xbetomis, banguotomis)._NEWLINE_XVIII a. pab.\xc2\xa0\xe2\x80\x93 XIX a. pr. naudoti ir \xc5\xbealvariniai puodai, o XIX a. antroje pus\xc4\x97je\xc2\xa0\xe2\x80\x93 XX a. pr. ketaus puodai. Nuo XX a. vid. naudojami pramonin\xc4\x97s gamybos metaliniai puodai.'